บอร์ด GRAND ไฟเขียวออกหุ้นกู้ไม่เกิน 2 พันลบ.
บอร์ด GRAND ไฟเขียวออกหุ้นกู้ไม่เกิน 2 พันลบ. อายุไม่เกิน 5 ปี 
18 ก.ย. 2558

นายนพดล มิ่งจินดา ประธานเจ้าหน้าที่บริหาร บริษัท แกรนด์ แอสเสท โฮเทลล์ แอนด์ พรอพเพอร์ตี้  จำกัด (มหาชน) หรือ GRAND เปิดเผยว่า มติที่ประชุมคณะกรรมการบริษัทให้นำเสนอที่ประชุมผู้ถือหุ้นเพื่อพิจารณาอนุมัติให้บริษัทออกและเสนอขายหุ้นกู้ในวงเงินไม่เกิน 2,000 ล้านบาท อายุไม่เกิน 5 ปี นับตั้งแต่วันออกหุ้นกู้ในแต่ละคราว
ทั้งนี้ กำหนดวันประชุมวิสามัญผ้ถือหุ้นของบริษัทครั้งที่ 1/2558 ในวันที่ 3 พ.ย.58 เวลา 9.30 น. โดยกำหนดวันกำหนดรายชื่อผู้ถือหุ้นเพื่อสิทธิในการเข้าร่วมประชุมวิสามัญผู้ถือหุ้นของบริษัทครั้งที่ 1/2558 ในวันที่ 7 ต.ค. 58 (Record Date) และให้รวบรวมรายชื่อตามมาตรา 225 ของพ.ร.บ.หลักทรัพย์ฯ โดยวิธีปิดสมุดทะเบียนในวันที่ 8 ต.ค. 58